**Програма „Научни изследвания, иновации и дигитализация** **за интелигентна трансформация“ 2021 – 2027 Приоритетна ос 5 „Техническа помощ“**

**Процедура BG16RFPR002-3.001 Осигуряване на техническа помощ за успешното изпълнение на програма „Научни изследвания, иновации и дигитализация за интелигентна трансформация“ за периода 2021-2027 г.**

**Бенефициент: Главна дирекция „Европейски фондове за конкурентоспособност”, Управляващ орган на Програма „Научни изследвания, иновации и дигитализация за интелигентна трансформация“ 2021 – 2027**

**Специфични цели:**

* **Цел 1** - **Повишаване на капацитета на УО , свързан с планиране, управление, изпълнение, наблюдение и контрол на ПНИИДИТ:** постигане на ефективност и ефикасност в усвояването на средствата от ЕС, както и качествено управление на програмата. Подкрепа на дейностите по укрепване на административния капацитет за постигане на високи нива на управление и контрол на ПНИИДИТ, повишаване капацитета на УО чрез прилагането на принципите на добро управление и подход, базиран на добри практики и натрупан опит от предходните програмни периоди както в България, така и в страните-членки на ЕС в областта на програмирането, изпълнението, мониторинга, контрола и оценката на програмата;
* **Цел 2** - **Укрепване на административния капацитет на бенефициентите и потенциалните бенефициенти по ПНИИДИТ:** повишаване на капацитета на бенефициентите и потенциалните бенефициенти за участие в програмата, както чрез подготовката на качествени проектни предложения, така и чрез добро управление на изпълняваните от тях проекти;
* **Цел 3 - Осигуряване на публичност и комуникация на ПНИИДИТ:** Поддържане на високо ниво на информираност относно целите, приоритетите и възможностите за финансиране, предлагани от ПНИИДИТ, както и да се осигури публичност и прозрачност на резултатите от изпълнението на програмата и постигането на заложените индикатори по приоритетите в контекста на политиките, подкрепяни от програмата.;

Постигането на тези цели се осъществява с помощта на бюджетни линии, като **основните резултати от тяхното изпълнение са следните:**

**В изпълнение на цел 1:** **Повишаване на капацитета на УО и МЗ, свързан с планиране, управление, изпълнение, наблюдение и контрол на ПНИИДИТ**

* Постигнато ефективно, ефикасно и правилно изпълнение на ПНИИДИТ в съответствие с принципа за разумно финансово управление и съгласно разпоредбите на европейското и националното законодателство;
* Осигурена добра структура и организация на работата на УО и РЗ, включително система за оценка на риска;
* Осигурено ресурсно и техническо обезпечаване на работата на УО и РЗ;
* Подкрепени процеси по предоставяне на техническа подкрепа, консултации, изследвания, анализи и проучвания, необходими за правилното програмиране, управление, наблюдение, оценка и контрол на Програмата;
* Осъществен принос за повишаване на квалификацията, мотивацията и ангажираността на служителите на УО и служителите от общата администрация, подпомагащи дейността на УО, посредством организиране и участие в обучения, обмен на добри практики и опит и др.;
* Осигурено правилно функциониране на Комитета за наблюдение на програмата;
* Стартирана работа по подготовка на програмен период 2021-2027 г.

**В изпълнение на цел 2: Укрепване на административния капацитет на бенефициентите и потенциалните бенефициенти по ПНИИДИТ**

* Осигуряване на целенасочена подкрепа за развитието на капацитета на бенефициентите на ПНИИДИТ за подготовка, управление и изпълнение на проекти, координация на взаимодействието между различните участници в тях, провеждане на процедури за обществени поръчки/търгове и прилагане на правилата за държавна помощ, текущ мониторинг и оценка на изпълнението на проектите чрез тематични обучения, партньорски проверки, привличане на външна експертна помощ;
* Организиране и осигуряване на участие в обучения, информационни дни, кръгли маси, семинари, работни срещи и други форми за повишаване на осведомеността, знанията и уменията на бенефициентите по програмата, както и на потенциалните бенефициенти;
* Обучения за членовете на Комитета за наблюдение на ПНИИДИТ чрез семинари по теми, определени след проучване на нуждите на членовете (напр. европейско и национално законодателство по ЕФСУ, опростени варианти на разходите, държавни помощи/de minimis и др.);

**В изпълнение на Цел 3: Осигуряване на публичност и комуникация на ПНИИДИТ**

* Осигурена прозрачност на процеса на изпълнение на ПНИИДИТ и популяризирането й сред най-широк кръг от заинтересовани физически и юридически лица;
* Осъществен принос за повишаване на информираността на широката общественост относно ПНИИДИТ през периода 2021-2027 г.;
* Ангажиран обществен интерес и насърчено участие по Програмата;
* Представени са възможностите и ползите от участието в програмата, вкл. допълващи финансови източници, с което е гарантирана равнопоставеността и откритостта при нейното изпълнение;
* Организирани публични и информационни събития за различни целеви аудитории;
* Изработване и разпространение на печатни рекламни и информационни материали; разработване и разпространение на аудио-визуални формати; външна реклама; комуникация чрез социалните мрежи; комуникация със заинтересованите страни;
* Оценка на въздействието от изпълнението на дейностите за видимост, прозрачност и комуникация (социологически проучвания, анализи, кръгли маси и фокус групи, анкети, изследвания за удовлетвореност и др.);
* Поддържане и актуализиране на секцията на ПНИИДИТ на интернет страницата на МИР, поддържане и актуализиране на частта, касаеща ПНИИДИТ на Единния информационен портал за СКФ в България (eufunds.bg), поддържане и актуализиране на частта, касаеща федерирания портал на ПНИИДИТ - https://pniidit.egov.bg.

**Бюджет: 15 381 768 Евро** (в т.ч. 12 622 278, 82 € от ЕФРР и 2 759 489, 18 € национално съфинансиране)